**Nathan Lawson** (s. 29. syyskuuta 1983 Calgary, Alberta, Kanada) on kanadalainen jääkiekkomaalivahti, joka pelaa Slovakian Extraligan HK Nitrassa.

Ura
---

Lawson pelasi kaksi kautta AMHL-junioriliigaa Calgary Royalsin joukkueessa, jonka jälkeen hän pelasi vuodet 2002–2004 AJHL:n Olds Grizzliesissa. Vuosina 2004–2007 Lawson kävi Alaska-Anchoragen yliopistoa. Hänet valittiin *Freshman*-vuotensa 2004–2005 päätteeksi WCHA:n tulokkaiden tähdistökentälliseen.

Kaudeksi 2007–2008 Lawson siirtyi vapaana agenttina ECHL-joukkue Phoenix RoadRunnersiin. Marraskuussa 2007 hän vaihtoi samassa liigassa pelaavaan Utah Grizzliesiin. Maaliskuussa 2008 NHL-varaamaton Lawson teki tulokassopimuksen NHL-joukkue New York Islandersin kanssa. Hän pelasi kauden 2008–2009 suurimmaksi osaksi AHL-joukkue Bridgeport Sound Tigersissa, jossa Lawson jakoi varsin tasaisesti torjuntavastuun Peter Manninon kanssa ja pelasi 31 runkosarja- ja kaksi playoff-ottelua. Hänet valittiin kauden päätteeksi AHL:n tulokkaiden tähdistökentälliseen. Lawson pelasi kauden aikana myös kolme ottelua Utah Grizzliesin ECHL-joukkueessa. Elokuussa 2009 hän teki vuoden mittaisen jatkosopimuksen Islandersin kanssa.

Lawson pelasi kauden 2009–2010 kokonaan Bridgeport Sound Tigersin AHL-joukkueessa, jossa hän jakoi varsin tasaisesti torjuntavastuun Scott Munroen kanssa sekä kevätkaudella myös loukkaantumisista kärsineen Mikko Koskisen kanssa. Heinäkuussa 2010 Lawson teki taas vuoden mittaisen jatkosopimuksen New York Islandersin kanssa. Kaudella 2010–2011 hän taisteli lähinnä Koskisen takana Sound Tigersin kakkosmaalivahdin paikasta Kevin Poulinin ja Joel Martinin kanssa. Lawson debytoi kauden aikana myös Islandersin NHL-joukkueessa, jossa hän pelasi kymmenen runkosarjaottelua. Lawson teki NHL-debyyttinsä 18. joulukuuta 2010 Phoenix Coyotesia vastaan, jolloin Islanders voitti ottelun voittomaalikilpailun jälkeen lukemin 4–3. Hän torjui ottelussa 32 kertaa.

Heinäkuussa 2011 Lawson teki vapaana agenttina vuoden mittaisen ja kaksisuuntaisen sopimuksen Montréal Canadiensin kanssa. Hän pelasi kauden 2010–2011 kokonaan AHL-joukkue Hamilton Bulldogsissa, jonka pääasiallisena ykkösmaalivahtina Lawson toimi. Heinäkuussa 2012 Lawson teki vuoden mittaisen ja kaksisuuntaisen sopimuksen Ottawa Senatorsin kanssa. Syyskaudella 2012–2013 hän jäi farmijoukkue Binghamton Senatorsissa vähemmälle vastuulle Ottawan NHL-vahti Robin Lehnerin vietettyä NHL:n työsulun AHL:n puolella. Lawsonin torjuntavastuu kasvoi kevätkaudella myös Senatorsin myytyä Ben Bishopin Tampa Bay Lightningin organisaatioon. Heinäkuussa 2013 hän teki Senatorsin kanssa vuoden mittaisen ja kaksisuuntaisen jatkosopimuksen. Kaudella 2013–2014 Lawson jäi niukasti Binghamton Senatorsin kakkosmaalivahdiksi Andrew Hammondille. Hän pelasi kauden aikana myös yhdessä NHL-ottelussa.

Lokakuussa 2014 Lawson teki vuoden mittaisen sopimuksen Itävallan Erste Bank Eishockey Ligan Dornbirner EC:n kanssa oltuaan ilman sopimusta alkukauden 2014–2015. Hän otti itselleen joukkueen ykkösmaalivahdin tontin, mutta Dornbirn jäi kuitenkin pudotuspelien ulkopuolelle. Kaudeksi 2015–2016 Lawson siirtyi jatkamaan EBEL-uraansa Vienna Capitalsin maalinsuulle. Hän toimi joukkueen pääasiallisena vastuunkantajana, mutta Capitalsin kausi päättyi puolivälieriin.

Kaudeksi 2016–2017 Lawson siirtyi vuoden mittaisella sopimuksella SM-liigajoukkue Hämeenlinnan Pallokerhoon. Hän menetti joukkueen ykkösmaalivahdin paikkaansa kuitenkin jo harjoituskaudella Emil Larmille. Lawson pelasi runkosarjassa vain yhdessä ottelussa, johon hänet vaihdettiin kesken toisen erän. Lawson torjui seitsemän laukausta, mutta päästi taakseen kaksi. Lopulta hänen sopimuksensa purettiin lokakuussa 2016. Tammikuussa 2017 Lawson siirtyi loppukauden sopimuksella Slovakian Extraligan HC Banská Bystricaan. Hän toimi pääasiassa joukkueen kakkosmaalivahtina Jason Bacashihualle ja voitti kauden päätteeksi Slovakian-mestaruuden. Lokakuussa 2017 Lawson siirtyi loppukauden 2017–2018 kattavalla sopimuksella samassa liigassa pelaavaan HK Nitraan oltuaan alkukauden ilman sopimusta.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2002–2003 | Olds Grizzlies | AJHL | 56 |  |  |  |  |  |  |  |  |  |  |  |  |  |  |  |  |
| 2003–2004 | Olds Grizzlies | AJHL | 54 |  |  |  |  |  |  |  |  |  |  |  |  |  |  |  |  |
| 2004–2005 | Univ. of Alaska-Anchorage | NCAA | 27 | 7 | 15 | 3 | 1382 | 82 | 1 | 3.32 | 91,4 | – | – | – | – | – | – | – | – |
| 2005–2006 | Univ. of Alaska-Anchorage | NCAA | 21 | 4 | 11 | 3 | 1063 | 61 | 1 | 3.44 | 90,8 | – | – | – | – | – | – | – | – |
| 2006–2007 | Univ. of Alaska-Anchorage | NCAA | 27 | 10 | 15 | 2 | 1523 | 77 | 0 | 3.03 | 89,3 | – | – | – | – | – | – | – | – |
| 2007–2008 | Phoenix RoadRunners | ECHL | 5 | 3 | 2 | 0 | 279 | 14 | 1 | 3.01 | 91,0 | – | – | – | – | – | – | – | – |
|  | Utah Grizzlies | ECHL | 24 | 14 | 7 | 1 | 1390 | 67 | 1 | 2.89 | 90,6 | 10 | 5 | 4 | 543 | 26 | 2 | 2.87 | 90,5 |
| 2008–2009 | Utah Grizzlies | ECHL | 3 | 2 | 0 | 0 | 158 | 6 | 0 | 2.28 | 91,8 | – | – | – | – | – | – | – | – |
|  | Bridgeport Sound Tigers | AHL | 31 | 19 | 9 | 2 | 1723 | 62 | 2 | 2.16 | 92,7 | 2 | 0 | 2 | 123 | 8 | 0 | 3.89 | 83,3 |
| 2009–2010 | Bridgeport Sound Tigers | AHL | 36 | 16 | 16 | 3 | 2121 | 89 | 1 | 2.52 | 92,2 | 1 | 0 | 0 | 46 | 2 | 0 | 2.63 | 93,8 |
| 2010–2011 | Bridgeport Sound Tigers | AHL | 16 | 6 | 5 | 4 | 953 | 46 | 0 | 2.90 | 91,3 | – | – | – | – | – | – | – | – |
|  | New York Islanders | NHL | 10 | 1 | 4 | 2 | 384 | 26 | 0 | 4.06 | 89,3 | – | – | – | – | – | – | – | – |
| 2011–2012 | Hamilton Bulldogs | AHL | 44 | 19 | 17 | 4 | 2402 | 103 | 5 | 2.57 | 91,4 | – | – | – | – | – | – | – | – |
| 2012–2013 | Elmira Jackals | ECHL | 1 | 1 | 0 | 0 | 60 | 2 | 0 | 2.00 | 94,1 | – | – | – | – | – | – | – | – |
|  | Binghamton Senators | AHL | 23 | 12 | 6 | 2 | 1258 | 46 | 2 | 2.19 | 93,8 | 3 | 0 | 3 | 180 | 8 | 0 | 2.60 | 90,5 |
| 2013–2014 | Binghamton Senators | AHL | 30 | 15 | 8 | 1 | 1571 | 80 | 0 | 3.05 | 90,8 | – | – | – | – | – | – | – | – |
|  | Ottawa Senators | NHL | 1 | 0 | 0 | 0 | 12 | 2 | 0 | 10.00 | 80,0 | – | – | – | – | – | – | – | – |
| 2014–2015 | Dornbirner EC | EBEL | 37 | 19 | 15 | 0 | 2044 | 98 | 1 | 2.82 | 92,2 | – | – | – | – | – | – | – | – |
| 2015–2016 | Vienna Capitals | EBEL | 40 |  |  |  | 2336 | 88 | 0 | 2.26 | 92,4 | 4 |  |  | 271 | 11 | 0 | 2.43 | 91,7 |
| 2016–2017 | HPK | SM-liiga | 1 | 0 | 0 | 0 | 36 | 2 | 0 | 3.33 | 77,8 | – | – | – | – | – | – | – | – |
|  | HC Banská Bystrica | SloEL | 6 | 4 | 1 | 1 | 310 | 10 | 0 | 1.94 | 93,6 | 3 | 2 | 1 | 157 | 3 | 1 | 0.93 | 96,2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Nathan Lawson**.
* Nathan Lawson The Internet Hockey Databasessa (englanniksi)
* Nathan Lawson Legends of Hockey -sivustolla (englanniksi)
* Nathan Lawson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Nathan Lawson *Elite Prospects*. Everysport Media Group AB.  (englanniksi)
2. 1 2  Nathan Lawson – The Hockey News (englanniksi)
3. ↑  Nathan Lawson Legends of Hockey -sivustolla (englanniksi)
4. ↑  LAWSON SIGNS ONE-YEAR DEAL  20.8.2009. New York Islanders. Viitattu 10.5.2016. (englanniksi)
5. ↑  Phoenix Coyotes at New York Islanders – 12/18/2010  18.12.2010. New York Islanders. Viitattu 10.5.2016. (englanniksi)
6. ↑  Habs sign goalie Nathan Lawson to a one-year contract  5.7.2011. MONTREAL:  Montreal Canadiens. Viitattu 10.5.2016. (englanniksi)
7. ↑  Bulletin: Senators sign goaltender Nathan Lawson to a one-year, two-way contract  16.7.2012. OTTAWA:  Ottawa Senators. Viitattu 10.5.2016. (englanniksi)
8. ↑  News Release: Senators re-sign Nathan Lawson to a one-year, two-way contract  3.7.2013. OTTAWA:  Ottawa Senators. Viitattu 10.5.2016. (englanniksi)
9. ↑  Nathan Lawson hütet künftig das Caps-Tor *vienna-capitals.at*.  30.5.2015. Eishockeyverein UPC Vienna Capitals. Viitattu 10.5.2016. (saksaksi)
10. ↑  HPK:n ensi kauden runko julki – Jukureiden tehomiehet Hämeenlinnaan *Jatkoaika.com*.  29.4.2016. Jatkoaika r.y. Viitattu 10.5.2016.
11. ↑  Lawsonin ja HPK:n tiet eroavat *Jatkoaika.com*.  12.10.2016. Jatkoaika r.y. Viitattu 12.10.2016.
12. ↑  Liigassa tällä kaudella pahasti flopannut pelaaja löysi uuden seuran *arvokisat.com*.  4.1.2017. Nostemedia Oy. Viitattu 12.10.2017.
13. ↑  Nitra s novou brankárskou dvojicou *HockeyNitra.com*.  12.10.2017. Nitriansky Hokej. Viitattu 12.10.2017. (slovakiksi)